Projektas Nr. XIVP-2690(3)

LIETUVOS RESPUBLIKOS SEIMAS

STATUTAS

DĖL LIETUVOS RESPUBLIKOS SEIMO STATUTO NR. I-399

PAPILDYMO 2061 STRAIPSNIU

2024 m. d. Nr.

Vilnius

1 straipsnis. Statuto papildymas 2061 straipsniu

Papildyti Statutą 2061 straipsniu:

„2061 straipsnis. Ministro Pirmininko ir ministrų dalyvavimas Seimo darbe

1. Ministras Pirmininkas ir ministrai turi teisę dalyvauti Seimo, jo komitetų, komisijų bei frakcijų posėdžiuose ir pareikšti savo nuomonę svarstomais klausimais.

2. Seimo komiteto, komisijos ar frakcijos kvietimu ministras arba ministro įgaliotas valstybės tarnautojas privalo dalyvauti šio komiteto, komisijos ar frakcijos posėdyje ir pateikti paaiškinimus svarstomais ministrui pavestų valdymo sričių klausimais.

3. Nusprendusi, kad reikia išklausyti ministro arba ministro įgalioto valstybės tarnautojo pateikiamą informaciją, frakcija apie tai praneša ministrui. Ministras arba ministro įgaliotas valstybės tarnautojas ne vėliau kaip po dviejų savaičių (jeigu frakcija nepageidauja kitaip) privalo dalyvauti frakcijos posėdyje ir atsakyti į iš anksto raštu pateiktus klausimus.“

Seimo Pirmininkas